**ANEXĂ LA CONVENȚIA PENTRU PRACTICA STUDENȚILOR**

* + 1. **ACORD CU PRIVIRE LA PRELUCRAREA DATELOR CU CARACTER PERSONAL**
    2. **Ȋncheiat între**:

1. **UNIVERSITATEA DIN BUCUREȘTI** cu sediul în București, Șoseaua Panduri, nr. 90, Sector 5, 050663, Rector Prof. Dr. Marian PREDA, reprezentată prin Conf. Dr. Florentina Nițu în calitate de Decan al Facultății de Istorie
2. și
3. ..................................................... cu sediul în str. .................., nr. ................., localitatea ......, cod poștal ................. , reprezentată prin Director General .....................,

fiecare, o **Parte** și împreună, **Părțile**.

Având în vedere că:

1. Între Părți a fost încheiată **Convenția pentru practica studenților** numărul \_\_\_\_\_\_\_\_\_\_\_\_\_\_\_\_\_ la data de \_\_\_\_\_\_\_\_\_\_\_\_\_\_\_\_\_;
2. Reforma legislației Uniunii Europene privind protecția datelor cu caracter personal, în special aplicabilitatea Regulamentului (UE) 2016/679 al Parlamentului European și al Consiliului din 27 aprilie 2016, ce impune prevederi contractuale legate de protecția datelor cu caracter personal;
3. **PĂRȚILE AU CONVENIT** încheierea prezentului acord cu privire la prelucrările de date cu caracter personal realizate în asociere de cele 2 Părţi în baza **Convenției pentru practica studenților** sau în legătură cu acesta.
4. Interpretare
   1. În cuprinsul prezentului Acord, termenii de mai jos au următoarele semnificații:
      1. **Convenție/a** reprezintă Convenția pentru practica studenților;
      2. **Date cu Caracter Personal** înseamnă orice date cu caracter personal prelucrate de cele 2 Părţi în temeiul **Convenției** sau în legătură cu această activitate;
      3. **GDPR** înseamnă Regulamentul (UE) 2016/679 al Parlamentului European și al Consiliului din 27 aprilie 2016 (Regulamentul general privind protecția datelor).
   2. În măsura în care prezentul Acord nu prevede altfel, restul termenilor și al expresiilor nedefiniți în prezentul Acord, incluzând, dar fără a se limita la, „date cu caracter personal” (în general), „prelucrare”, „autoritate de supraveghere”, „persoană vizată”, „reprezentant”, au semnificația prevăzută în GDPR.
5. PROTECȚIA DATELOR CU CARACTER PERSONAL
   1. Sunt considerate „Date cu Caracter Personal” orice informaţii care identifică sau fac identificabile persoanele fizice ale căror date sunt prelucrate pentru executarea sau în legătură cu prezenta Convenție („persoana vizată”).
   2. Fiecare Parte declară și garantează că Datele cu Caracter Personal supuse activităților de prelucrare în contextul executării prezentei Convenții sunt colectate și prelucrate în concordanță cu legislația aplicabilă în materia protecției datelor, fiind fiecare și în mod individual ƫinută răspunzătoare pentru prelucrarea Datelor cu Caracter Personal.
   3. În contextul desfășurării activităților de prelucrare, Părțile stabilesc următoarele detalii:
6. Activitățile de prelucrare se referă la studenții și angajații Universității din București și orice alte categorii de persoane vizate ale căror Date cu Caracter Personal sunt prelucrare în contextul sau în legătură cu prezenta Convenție;.
7. Părțile au obligația să informeze, potrivit legii, persoanele vizate cu privire la prelucrările de date ce urmează să fie efectuate;
8. Fiecare Parte va dezvălui Datele cu Caracter Personal doar către acele categorii de destinatari către care dezvăluirea este necesară pentru executarea Convenției sau pentru îndeplinirea obligațiilor legale care incumbă fiecărei Părți. Partea care dezvăluie Datele cu Caracter Personal se va asigura că destinatarii vor avea aceleași obligații în materia protecției datelor ca cele care incumbă Părții care le dezvăluie. Destinatarii răspund direct față de Partea care dezvăluie datele în cazul încălcării oricăreia dintre obligațiile în materia protecției datelor;
9. Părțile declară și garantează că vor implementa măsuri tehnice și organizatorice adecvate activităților de prelucrare pe care le efectuează, pentru protejarea Datelor cu Caracter Personal împotriva distrugerii accidentale sau ilegale, pierderii, modificării, dezvăluirii sau accesului neautorizat la Datele cu Caracter Personal transmise, stocate sau prelucrate în orice alt mod, precum şi împotriva oricărei alte forme de prelucrare ilegală a Datelor. Măsurile de securitate adoptate de către fiecare Parte vor fi în concordanță cu cerințele legale în domeniul protecției datelor cu caracter personal.
   1. Datele cu Caracter Personal dezvăluite de către o Parte către cealaltă sau de care Părțile iau cunoștință pentru executarea sau în legătură cu prezenta Convenție sunt prelucrate în scopul executării prezentei Convenții, inclusiv pentru respectarea prevederilor legale aplicabile fiecărei Părți în funcție de obiectul de activitate specific. În cazul în care una dintre Părţi prelucrează Date cu Caracter Personal, cu depăşirea acestor scopuri, acea Parte este singura răspunzătoare pentru îndeplinirea tuturor obligaţiilor legale şi respectarea formalităţilor necesare pentru prelucrarea respectivă.
   2. Părţile vor respecta principiul stabilit de art. 26 alin. (3) GDPR cu privire la faptul că, indiferent de prevederile acestui acord, persoana vizată îşi poate exercita drepturile prevăzute de GDPR cu privire la şi în raport cu fiecare dintre operatori.
   3. În ceea ce privește modul de exercitare a drepturilor de care beneficiază persoanele vizate în contextul prelucrării Datelor cu Caracter Personal, Părțile se obligă să se notifice reciproc cu privire la solicitările pe care le primesc din partea persoanelor vizate în termen de cel mult 15 zile lucrătoare de la data la care au luat cunoștință de solicitare. Părțile își vor asigura reciproc suportul necesar pentru a răspunde la solicitările primite din partea persoanelor vizate în termenul de o lună prevăzut de lege și într-un limbaj clar și concis.
   4. În cazul în care o persoană vizată depune plângere către Autoritatea de Supraveghere sau intentează acțiune în instanță privind activitățile de prelucrare care fac obiectul Convenției, Părțile se obligă să își acorde sprijinul necesar pentru soluționarea unei astfel de situații. În măsura în care plângerea sau acțiunea persoanei vizate are ca obiect doar activitățile de prelucrare efectuate de către una dintre Părți sau dacă a fost generată de modul în care doar una dintre Părți își desfășoară activitățile, Partea în cauză va fi pe deplin responsabilă pentru medierea și soluționarea respectivei situații.
   5. Fiecare Parte va notifica în scris cealaltă parte privind orice încălcare a securității Datelor cu Caracter personal prelucrate pentru scopuri legate de executarea Convenției, nu mai târziu de 24 ore de la momentul cunoașterii incidentului de securitate.
   6. Reprezentanții, angajații și colaboratorii care au acces și trebuie să cunoască Datele cu Caracter Personal în vederea îndeplinirii obligațiilor asumate prin Convenție, vor fi instruiți cu privire la cerințele Regulamentului (UE) 2016/679. Fiecare Parte are obligația de a respecta normele prevăzute de Regulamentul (UE) 2016/679.
10. REVIZUIRE

Orice altă modificare a prezentului Acord poate avea loc numai printr-un act adițional scris încheiat între Părți.

1. Intrarea în vigoare
   1. Prezentul Acord intră în vigoare la data de \_\_\_\_\_\_\_\_\_\_\_.
2. Forța juridică
   1. Dispozițiile prezentului Acord fac parte integrantă din Convenția pentru practica studenților.
3. Numărul de exemplare
   1. Prezentul Acord a fost încheiat în două exemplare originale, câte unul pentru fiecare Parte.

**Universitatea din București \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**